ক'ৰ'না আতংকৰ সময়ত 'মহাকাব্য ৰামায়ণৰ পৰা কেনেকৈ নেতৃত্বৰ পাঠ ল'ব পাৰি' সেই বিষয়ে বিশেষ পাঠদান কৰাৰ এক সূচী তৈয়াৰ কৰিছে দেশৰ আগশাৰী উচ্চ শিক্ষানুষ্ঠানখনে।
এই পাঠদান সূচী ৱেব চেমিনাৰ যোগেদি পৰিচালনা কৰিব শিক্ষানুষ্ঠানখনৰ স্কুল অৱ সংস্কৃত এণ্ড ইণ্ডিক ষ্টাডিজ এণ্ড স্কুল অৱ লেংগুৱেজ, লেকচাৰাৰ এণ্ড কালচাৰেল ষ্টাডিজৰ ফেকাল্টি সদস্যসকলে।
পাঠদানৰ বাবে পঞ্জীয়ন প্ৰক্ৰিয়া আৰম্ভ কৰা হৈছে আৰু মে'ৰ ২ আৰু ৩ তাৰিখে সন্ধিয়া ৪ পৰা ৬ বজাৰ পাঠদান অনুষ্ঠিত হোৱাৰ কথা।
ইফালে সমগ্ৰ বিশ্বৰ লগতে দেশত ক'ৰ'নাই নৰ সংহাৰ চলাই থকাৰ সময়তে জে এন ইউৰ দৰে প্ৰগতিশীল ভাৱধাৰাৰ এখন উচ্চ শিক্ষানুষ্ঠানত 'ৰামায়ণ'ৰ এই অনলাইন পাঠদান কাৰ্যসূচীকলৈ প্ৰশ্নৰো উত্থাপন হৈছে।
